b'\n_START_ARTICLE_\nQuebec-aftalen\n_START_PARAGRAPH_\nQuebec-aftalen var et dokument, der opridsede betingelserne for atomar nedrustning mellem Storbritannien og USA. Aftalen blev underskrevet af Winston Churchill og Franklin D. Roosevelt 19. august 1943 i Quebec City, Canada._NEWLINE_Aftalen var n\xc3\xb8dvendig, fordi samarbejdet omkring atomv\xc3\xa5ben mellem USA, Storbritannien og Canada forl\xc3\xb8b s\xc3\xa5 vanskeligt, at Churchill havde unders\xc3\xb8gt muligheden for et rent britisk atombombe-projekt. I juli 1943 havde amerikanske embedsm\xc3\xa6nd opklaret nogle misforst\xc3\xa5elser omkring Storbritanniens motiver, og et udkast til aftalen blev udarbejdet.'